Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7500. Il-EUR-Lex hu l-aċċess fuq l-Internet għal-liġi Ewropea. Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) bid-dokument li jġib in-numru 32015M7509. Il-EUR-Lex hu l-aċċess fuq l-Internet għal-liġi Ewropea. Il-Kunsill biħsiebu jżomm il-miżuri restrittivi kontra l-persuni u l-entità msemmija hawn fuq b'dikjarazzjonijiet tar-raġunijiet ġodda. Dawk il-persuni u l-entità huma b'dan infurmati li jistgħu jippreżentaw talba lill-Kunsill biex jiksbu d-dikjarazzjonijiet tar-raġunijiet maħsuba għad-deżinjazzjoni tagħhom, qabel is-6 ta' Marzu 2015, fl-indirizz li ġej: Il-Kumitat Konsultattiv jaqbel mal-Kummissjoni li t-Tranżazzjoni Notifikata għandha dimensjoni tal-Unjoni skont l-Artikolu 1(2) tar-Regolament dwar l-Għaqdiet. Il-Kumitat Konsultattiv jaqbel mad-definizzjonijiet tal-Kummissjoni tal-prodott rilevanti u s-swieq ġeografiċi kif stabbilit fl-abbozz tad-deċiżjoni. B'mod partikolari l-Kumitat Konsultattiv jaqbel mal-konklużjonijiet tal-Kummissjoni li: Il-Kumitat Konsultattiv jaqbel mal-Kummissjoni li, soġġett għall-konformità sħiħa mal-impenjji finali offruti mill-parti notifikanti fit-28 ta' Lulju 2014, it-tranżazzjoni notifikata ma jidhirx li se tfixkel b'mod sinifikanti l-kompetizzjoni effettiva fis-suq intern jew f'parti sostanzjali minnu. Il-Kumitat Konsultattiv jaqbel mal-Kummissjoni li t-tranżazzjoni notifikata trid tiġi ddikjarata bħala kompatibbli mas-suq intern u mat-tħaddim tal-Ftehim ŻEE, b'konformità mal-Artikolu 2(2) u l-Artikolu 8(2) tar-Regolament dwar l-Għaqdiet u mal-Artikolu 57 tal-Ftehim ŻEE. Fil-5 ta' Marzu 2014, meta ġie kkunsidrat li t-Tranżazzjoni Proposta qajmet dubji serji dwar il-kompatibilità mas-suq intern, il-Kummissjoni adottat deċiżjoni li tagħti bidu għal proċedimenti skont l-Artikolu 6(1)(c) tar-Regolament dwar l-Għaqdiet. Fid-19 ta' Marzu 2014, Huntsman ressqet kummenti bil-miktub. Fil-21 ta' Marzu 2014, fuq it-talba ta' Huntsman u skont l-Artikolu 10(3) tar-Regolament dwar l-Għaqdiet, il-Kummissjoni tawlet b'20 jum ta' xogħol il-perjodu għar-rieżami tat-Tranżazzjoni Proposta. Skont l-Artikolu 10(4) tar-Regolament dwar l-Għaqdiet, dan il-perjodu ġie sospiż mil-25 ta' Marzu 2014 (id-data ta' skadenza għall-kummenti dwar talba inizjali għal informazzjoni skont l-Artikolu 11(2) tar-Regolament dwar l-Għaqdiet li għaliha Hunstman ma pprovdietx rispons komplet). Din is-sospensjoni tneħħiet fit-28 ta' April 2014, wara lli Huntsman ikkonformat ma' deċiżjoni tas-16 ta' April 2014 skont l-Artikolu 11(3) tar-Regolament dwar l-Għaqdiet li titlob l-informazzjoni pendenti. Fit-8 ta' Lulju 2014, il-Kummissjoni adottat Dikjarazzjoni ta' Oġġezzjonijiet ("id-DO") indirizzata lil Huntsman. Fid-DO, il-Kummissjoni addottat il-fehma preliminari li t-Tranżazzjoni Proposta hija inkompatibbli mas-suq intern u t-tħaddim tal-Ftehim dwar iż-Żona Ekonomika Ewropea ("Ftehim ŻEE") minħabba li fis-suq taż-ŻEE għad-diossidu tat-titanju għall-applikazzjonijiet tal-linka għall-istampar possibilment twassal għal tfixkil sinifikanti tal-kompetizzjoni effettiva billi toħloq pożizzjoni dominanti u telimina l-kompetizzjoni bejn il-kompetituri li jkollhom sehem sinifikanti tas-suq ikkaratterizzat mill-ostakli għad-dħul. Fit-23 ta' Lulju 2014, fil-limitu ta' żmien stipulat mill-Kummissjoni, Huntsman issottomettiet kummenti bil-miktub għad-DO. Rockwood ma ressaqx kummenti dwar id-DO. Huntsman kellha l-opportunità li tikseb aċċess għad-dokumenti tal-Kummisssjoni, l-aktar permezz ta' CD-ROM ipprovduta fil-11 ta' Lulju 2014. Dwar dan ma rċevejt l-ebda talba. Ma kienx hemm applikazzjonijiet biex jinstemgħu bħala persuna terza interessata fil-proċedimenti attwali. Il-partijiet involuti ma talbux seduta ta' smigħ orali formali. Fit-28 ta' Lulju 2014, Huntsman ressqet it-tieni għadd ta' impenji riveduti. Dawn l-impenji indirizzaw kwistjonijiet li rriżultaw mill-ittestjar tas-suq tal-impenji proposti li kienet offriet fit-28 ta' Marzu 2014 u t-18 ta' Lulju 2014 bil-għan li jitnaqqas it-tħassib tal-kompetizzjoni li nħoloq mit-Tranżazzjoni Proposta. L-abbozz tad-deċiżjoni jiddikjara t-Tranżazzjoni Proposta, bħala modifikata permezza tal-impenji mressqa minn Huntsman fi-28 ta' Lulju 2014, kompatibbli mas-suq intern u l-Ftehim ŻEE, soġġetta għall-kundizzjonijiet u l-obbligi maħsuba biex jiġi żgurat li Huntsman tkompli dawn l-impenji. Skont l-Artikolu 16 tad-Deċiżjoni 2011/695/UE, ikkunsidrajt jekk l-abbozz tad-deċiżjoni jittrattax biss l-oġġezzjonijiet li għalihom il-partijiet kienu ngħataw l-opportunità biex jagħtu l-opinjonijiet tagħhom. Nikkonkludi li hekk sar. Inġenerali, nikkunsidra li l-eżerċizzju effettiv tad-drittijiet proċedurali ġie segwit matul il-proċedimenti attwali. Brussell, l-1 ta' Settembru 2014. Fid-29 ta' Jannar 2014, il-Kummissjoni rċeviet notifika formali skont l-Artikolu 4 tar-Regolament dwar l-Għaqdiet li permezz tagħha Huntsman International LLC, sussidjarja akkwiżita totalment ta' Huntsman Corporation ("Huntsman" jew "il-Parti Notifikanti", l-Istati Uniti) takkwista, għadd ta' negozji minn Rockwood Specialties Group, Inc. ("Rockwood", l-Istati Uniti), jiġifieri: in-negozju tal-pigmenti tal-kulur ta' Rockwood, in-negozju tal-kimiċi għat-trattament u għall-protezzjoni tal-injam fl-Amerika ta' Fuq, u n-negozju tat-trattament tal-ilma; kif ukoll Gomet, fornitur speċjalista ta' parts tal-bdil tal-karrozzi żviluppati għal wara l-bejgħ tal-karrozzi. Huntsman u Rockwood huma imsemmija kollettivament bħala "il-Partijiet". Fit-18 ta' Lulju 2014, il-Parti Notifikanti ssottomettiet proposta ta' rimedju skont l-Artikolu 8(2) tar-Regolament dwar l-Għaqdiet. Fit-23 ta' Lulju 2014, il-Parti Notifikanti ppreżentat proposta għall-impenji. Fit-28 ta' Lulju 2014, il-Parti Notifikanti ppreżentat sett finali ta' impenji. Il-Kummissjoni wettqet żewġ testijiet tas-suq fir-rigward ta' dawn ir-rimedji rispettivament fit-18 u t-28 ta' Lulju 2014. Fl-10 ta' Settembru 2014, il-Kummissjoni ħarġet deċiżjoni ta' approvazzjoni skont l-Artikolu 8(2) tar-Regolament dwar l-Għaqdiet. Il-Parti Notifikanti tikkunsidra wkoll li l-klijenti jiffaċċjaw livell baxx ta' ostakli fit-tibdil u li l-klijenti l-kbar għandhom saħħa ta' xiri sinifikanti. L-allegat kontrobilanċ tas-saħħa tax-xerrej li jgawdu l-klijenti ma jidhirx li jevita li l-entità involuta fil-fużjoni żżid il-prezzijiet tagħha wara l-fużjoni, speċjalment fir-rigward iżgħar u inqas sofistikati ta' klijenti li jirrappreżentaw 30-40 % tad-domanda. Barra minn hekk, xi grad tas-saħħa tax-xerrej ta' ftit mill-klijenti kbar jiddgħajjef serjament wara l-fużjoni, minħabba li l-fużjoni tneħħi l-aktar alternattiva kredibbli fis-suq. B'kunsiderazzjoni għal dan ta' hawn fuq, il-Kummissjoni tqis li f'dan il-każ ma hemmx fatturi mitiganti konsiderevoli, bħalma huma l-eżistenza ta' kompetituri li jistgħu jaġixxu bħala element ta' dixxiplina fuq l-entità involuta fil-fużjoni, jew klijenti li kapaċi jillimitaw direttament l-imġiba tal-ipprezzar tal-entità involuta fil-fużjoni. it-trasferiment tat-teknoloġija, li huwa meħtieġ biex tiżviluppa, timmanifattura u tbigħ it-TR52; it-trasferiment globali sħiħ tal-marka TR52; il-persunal ewlieni b'għarfien espert tat-TR52; Barra minn hekk, matul il-perjodu ta' tranżizzjoni Huntsman tipprevedi: (i) ftehim ta' manifattura abbażi ta'provvista jew ta' sottokuntrattar għat-TR52; (ii) ftehim ta' appoġġ teknoloġiku biex jiġi pprovdut l-appoġġ tekniku meħtieġ u t-taħriġ dwar l-użu tal-għarfien tat-TR52; (iii) ftehim tranżizzjonali ta' appoġġ biex jiġi pprovdut l-appoġġ meħtieġ biex jingħataw it-tagħmir meħtieġ u l-materja prima għall-produzzjoni tat-TR52, tiġi pprovduta l-loġistika u s-servizzi ta' distribuzzjoni għat-TR52 fiż-ŻEE. Sabiex ikun żgurat it-trasferiment tan-negozju tat-TR52 lil xerrej xieraq, ix-xerrej inizjali ġie inkluż fl-impenji proposti minn Huntsman. It-trasferiment tat-teknoloġija u l-għarfien meħtieġ għall-iżvilupp tat-TR52 għalhekk jippermetti, fuq bażi awtonoma, id-dħul ta' attur ġdid, li jikseb malajr rwol importanti fis-suq u jkun kapaċi jillimita lill-entità involuta fil-fużjoni. B'mod partikolari, id-dispożizzjonijiet dwar il-ftehim tranżizzjonali ta' provvista/ftehim ta' sottokuntrattar jiżgura d-dħul f'waqtu ta' tali attur ġdid, li jkun jista' jkompli jforni t-TR52 anki matul iż-żmien meħtieġ biex jitlesta t-trasferiment tat-teknoloġija u tal-għarfien u biex titwaqqaf il-produzzjoni tiegħu stess tat-TR52. Għar-raġunijiet imsemmijin hawn fuq, id-deċiżjoni tikkonkludi li l-konċentrazzjoni proposta mhijiex se xxekkel il-kompetizzjoni effettiva b'mod sinifikanti fis-suq intern jew f'xi parti sostanzjali minnu. Għaldaqstant, il-konċentrazzjoni għandha tiġi ddikjarata bħala kompatibbli mas-suq intern u mat-tħaddim tal-Ftehim ŻEE, b'konformità mal-Artikolu 2(2) u l-Artikolu 8(2) tar-Regolament dwar l-Għaqdiet u mal-Artikolu 57 tal-Ftehim ŻEE. Il-Qorti Ewropea tal-Awdituri b'dan tinfurmak li r-Rapport Speċjali Nru 24/2014 "L-appoġġ mill-UE għall-prevenzjoni u r-restawr ta' ħsara għall-foresti kkawżata minn nirien u diżastri naturali huwa mmaniġġjat tajjeb?" għadu kif ġie ppubblikat. Ir-rapport jista' jiġi kkonsultat jew imniżżel mis-sit web tal-Qorti Ewropea tal-Awdituri: http://eca.europa.eu Verżjoni stampata tar-rapport tista' tinkiseb mingħajr ħlas fuq talba lill-Qorti tal-Awdituri: jew billi timla formola ta' ordni elettronika fuq l-EU-Bookshop. It-talba tressqet fis-26 ta' Novembru 2014 minn Ring Alliance Ringbuchtechnik GmbH ("l-applikant") li jirrappreżenta aktar minn 25 % tal-produzzjoni totali tal-Unjoni ta' ligaturi li jaħdmu b'mekkaniżmu ta' ċrieki. Il-prodott soġġett għal dan ir-rieżami huwa ċerti ligaturi li jaħdmu b'mekkaniżmu ta' ċrieki ("il-prodott li qed jiġi rieżaminat"), li bħalissa jaqa' taħt il-kodiċi NM ex 8305 10 00. Dan jikkonsisti f'żewġ folji tal-azzar jew wajers b' mill-inqas erba' nofsijiet ta' ċrieki magħmula mill-wajer tal-azzar imwaħħla fuqhom u li huma miżmuma flimkien permezz ta' kopertura tal-azzar. Dawn jistgħu jinfetħu billi tiġbed in-nofs anelli jew permezz ta' mekkaniżmu ta' azzjonar żgħir tal-azzar imwaħħal mal-ligatur li jaħdem b'mekkaniżmu ta' ċrieki. It-talba hi bbażata fuq il-fatt li l-iskadenza tal-miżuri x'aktarx tirriżulta f'kontinwazzjoni ta' dumping u dannu għall-industrija tal-Unjoni. Billi, fid-dawl tad-dispożizzjonijiet tal-Artikolu 2(7) tar-Regolament bażiku, il-pajjiż ikkonċernat huwa meqjus bħala pajjiż li ma għandux ekonomija tas-suq, l-applikant stabbilixxa l-valur normali għall-importazzjonijiet mill-pajjiż ikkonċernat abbażi tal-prezzijiet tal-industrija tal-Unjoni għall-prodott simili, f'konformità mal-Artikolu 2(7)(a) tar-Regolament bażiku. Din il-metodoloġija hija l-istess bħal dik użata fl-aħħar investigazzjoni ta' rieżami ta' skadenza. L-allegazzjoni ta' probabbiltà ta' kontinwazzjoni ta' dumping hija msejsa fuq tqabbil tal-valur normali stabbilit b'dan il-mod mal-prezz tal-esportazzjoni (fil-livell ta' kif joħroġ mill-fabbrika) tal-prodott li qed jiġi rieżaminat meta jinbiegħ għall-esportazzjoni lejn l-Unjoni u lejn pajjiżi mhux tal-UE. Abbażi tat-tqabbil ta' hawn fuq, li juri l-eżistenza ta' dumping, l-applikant jallega li hemm ċans ta' kontinwazzjoni ta' dumping min-naħa tal-pajjiż ikkonċernat. L-applikant jallega l-probabbiltà ta' kontinwazzjoni tal-ħsara. F'dan ir-rigward l-applikant ipprovda evidenza li, jekk il-miżuri jitħallew jiskadu, il-livell attwali ta' importazzjoni tal-prodott li qed jiġi rieżaminat mill-pajjiż ikkonċernat lejn l-Unjoni x'aktarx li jiżdied b'mod sinifikanti minħabba kapaċitajiet ta' produzzjoni żejda disponibbli tal-produtturi esportaturi fil-pajjiż ikkonċernat u marġnijiet għoljin ta' twaqqigħ tal-prezz misjuba bbażati fuq il-prezzijiet ta' esportazzjoni Ċiniżi ta' ligaturi li jaħdmu b'mekkaniżmu ta' ċrieki meta jinbiegħu għall-esportazzjoni lejn l-Unjoni jew lejn pajjiżi mhux tal-UE. Barra minn hekk, l-applikant jallega li kwalunkwe żieda sostanzjali fl-importazzjonijiet bi prezzijiet li huma l-oġġett ta' dumping mill-pajjiż ikkonċernat x'aktarx li twassal għal aktar ħsara għall-industrija tal-Unjoni, jekk dawn il-miżuri jitħallew jiskadu. Wara li ġie ddeterminat, wara konsultazzjoni mal-Kumitat stabbilit skont l-Artikolu 15(1) tar-Regolament bażiku, li teżisti biżżejjed evidenza biex jiġi ġġustifikat il-bidu ta' rieżami ta' skadenza, il-Kummissjoni b'dan tagħti bidu għal rieżami skont l-Artikolu 11(2) tar-Regolament bażiku. Minħabba li jidher li hemm għadd kbir ta' produtturi esportaturi fil-pajjiż ikkonċernat li huma involuti f'dan ir-rieżami ta' skadenza, u biex tlesti l-investigazzjoni fl-iskadenzi statutorji, il-Kummissjoni tista' tillimita l-produtturi esportaturi li jridu jiġu investigati għal għadd raġonevoli billi tagħżel kampjun (dan il-proċess jissejjaħ ukoll "kampjunar"). Il-kampjunar se jsir f'konformità mal-Artikolu 17 tar-Regolament bażiku. Sabiex tikseb l-informazzjoni li tqis li hu meħtieġ għall-għażla tal-kampjun ta' produtturi esportaturi, il-Kummissjoni se tikkuntattja wkoll lill-awtoritajiet tal-pajjiż ikkonċernat, u tista' tikkuntattja lil kull assoċjazzjoni magħrufa ta' produtturi esportaturi. Jekk ikun hemm bżonn ta' kampjun, il-produtturi esportaturi jistgħu jintgħażlu abbażi tal-akbar volum rappreżentattiv ta' esportazzjonijiet lejn l-Unjoni li jista' jiġi investigat b'mod raġonevoli fiż-żmien għad-dispożizzjoni. Il-produtturi esportaturi kollha magħrufa, l-awtoritajiet tal-pajjiżi kkonċernati u l-assoċjazzjonijiet ta' produtturi esportaturi se jiġu mgħarrfa mill-Kummissjoni, permezz tal-awtoritajiet tal-pajjiżi kkonċernati jekk ikun xieraq, dwar il-kumpaniji magħżula biex ikunu fil-kampjun. Sabiex tikseb l-informazzjoni li jidhrilha li hi meħtieġa għall-investigazzjoni tagħha fir-rigward tal-produtturi esportaturi, il-Kummissjoni se tibgħat kwestjonarji lill-produtturi esportaturi li ntgħażlu għall-kampjun, lil kull assoċjazzjoni magħrufa tal-produtturi esportaturi, u lill-awtoritajiet tal-pajjiż ikkonċernat. Il-produtturi esportaturi kollha magħżula biex ikunu parti mill-kampjun, kull assoċjazzjoni ta' produtturi esportaturi magħrufa u l-awtoritajiet tal-pajjiż konċernat, għandhom jissottomettu kwestjonarju komplut fi żmien 37 jum mid-data tan-notifika tal-għażla tal-kampjun, sakemm ma jkunx speċifikat mod ieħor. Mingħajr preġudizzju għall-applikazzjoni possibbli tal-Artikolu 18 tar-Regolament bażiku, il-kumpaniji li jkunu qablu mal-inklużjoni possibbli tagħhom fil-kampjun iżda li ma jintgħażlux biex ikunu fil-kampjun se jitqiesu li jkunu qed jikkooperaw ("il-produtturi esportaturi li kkooperaw iżda mhux inklużi fil-kampjun"). Skont l-Artikolu 2(7)(a) tar-Regolament bażiku, fil-każ ta' importazzjonijiet mill-pajjiż konċernat, il-valur normali jkun determinat fuq il-bażi tal-prezz jew tal-valur maħdum f'pajjiż terz b'ekonomija tas-suq. Importaturi mhux relatati tal-prodott li qed jiġi rieżaminat mill-pajjiżi kkonċernati lejn l-Unjoni huma mistiedna li jipparteċipaw f'din l-investigazzjoni. Minħabba l-għadd potenzjalment kbir ta' importaturi mhux relatati involuti f'dan ir-rieżami ta' skadenza u sabiex tlesti l-investigazzjoni fil-limitu tal-iskadenzi statutorji, il-Kummissjoni tista' tillimita għal għadd raġonevoli l-importaturi mhux relatati li se jkunu investigati billi tagħżel kampjun (dan il-proċess jissejjaħ ukoll "kampjunar"). Il-kampjunar se jsir f'konformità mal-Artikolu 17 tar-Regolament bażiku. Sabiex tikseb l-informazzjoni li jidhrilha li tkun meħtieġa għall-għażla tal-kampjun ta' importaturi mhux relatati, il-Kummissjoni tista' tikkuntattja wkoll lil kull assoċjazzjoni magħrufa ta' importaturi. Jekk ikun hemm bżonn ta' kampjun, l-importaturi jistgħu jintgħażlu abbażi tal-akbar volum rappreżentattiv ta' bejgħ tal-prodott investigat fl-Unjoni li jista' jiġi investigat b'mod raġonevoli fiż-żmien għad-dispożizzjoni. L-importaturi mhux relatati u l-assoċjazzjonijiet ta' importaturi kollha magħrufa se jiġu mgħarrfa mill-Kummissjoni dwar il-kumpaniji magħżula għall-kampjun. Sabiex tikseb l-informazzjoni li jidhrilha li tkun meħtieġa għall-investigazzjoni tagħha, il-Kummissjoni se tibgħat kwestjonarji lill-importaturi mhux relatati inklużi fil-kampjun u lil kull assoċjazzjoni magħrufa ta' importaturi. Dawn il-partijiet iridu jibagħtu l-kwestjonarju mimli fi żmien 37 jum mid-data tan-notifika tal-għażla tal-kampjun, sakemm ma jkunx speċifikat mod ieħor. Sabiex jiġi stabbilit jekk hemmx probabbiltà ta' kontinwazzjoni jew rikorrenza ta' ħsara għall-industrija tal-Unjoni, il-produtturi tal-Unjoni tal-prodott li qed jiġi rieżaminat huma mistiedna jieħdu sehem fl-investigazzjoni tal-Kummissjoni. Sabiex tikseb it-tagħrif li jidhrilha li huwa meħtieġ għall-investigazzjoni tagħha fir-rigward tal-produtturi tal-Unjoni, il-Kummissjoni se tibgħat kwestjonarji lill-produtturi magħrufa tal-Unjoni jew lil produtturi rappreżentattivi tal-Unjoni u lil kwalunkwe assoċjazzjoni magħrufa ta' produtturi tal-Unjoni, inklużi dawk li ma kkooperawx fl-investigazzjoni li wasslet għall-miżuri suġġetti għar-rieżami preżenti, jiġifieri lil: L-informazzjoni sottomessa lill-Kummissjoni għall-fini tal-investigazzjonijiet għad-difiża tal-kummerċ hija ħielsa mid-drittijiet tal-awtur. Il-partijiet interessati, qabel ma jissottomettu lill-Kummissjoni l-informazzjoni u/jew id-dejta li hija soġġetta għad-drittijiet tal-awtur ta' partijiet terzi, iridu jitolbu permess speċifiku lid-detentur tad-drittijiet li jippermetti b'mod espliċitu a) li l-Kummissjoni tuża l-informazzjoni u d-dejta għall-iskop ta' dan il-proċediment ta' difiża ta' kummerċ u b) tipprovdi l-informazzjoni u/jew id-dejta lill-partijiet interessati għal din l-investigazzjoni f'forma li tippermettilhom li jeżerċitaw id-drittijiet tad-difiża tagħhom. Il-partijiet interessati li jipprovdu informazzjoni "Ristretta" huma mitluba jipprovdu sommarji mhux kunfidenzjali tagħha skont l-Artikolu 19(2) tar-Regolament bażiku, li se jiġu mmarkati bil-kliem "Għall-ispezzjoni mill-partijiet interessati". Dawn is-sommarji jridu jkunu ddettaljati biżżejjed sabiex is-sustanza tal-informazzjoni mressqa b'mod kunfidenzjali tinftiehem b'mod raġonevoli. Jekk parti interessata li tippreżenta informazzjoni kunfidenzjali ma tipprovdix sommarju mhux kunfidenzjali tagħha fil-format u l-kwalità mitluba, din l-informazzjoni tista' tiġi injorata. Il-partijiet interessati huma mistiedna jressqu s-sottomissjonijiet u t-talbiet kollha permezz tal-posta elettronika inklużi dokumenti ta' prokuri u ta' ċertifikazzjoni skenjati, bl-eċċezzjoni ta' tweġibiet voluminużi li jiġu ppreżentati fuq CD-ROM jew DVD bl-idejn jew permezz ta' ittra rreġistrata. Meta jużaw il-posta elettronika, il-partijiet interessati jkunu qed jesprimu l-qbil tagħhom mar-regoli applikabbli għas-sottomissjonijiet elettroniċi li jinsabu fid-dokument "CORRESPONDENCE WITH THE EUROPEAN COMMISSION IN TRADE DEFENCE CASES" (korrispondenza mal-Kummissjoni Ewropea f'każijiet relatati mad-difiża tal-kumerċ) ippubblikat fuq is-sit elettroniku tad-Direttorat Ġenerali għall-Kummerċ: http://trade.ec.europa.eu/doclib/docs/2011/june/tradoc_148003.pdf Il-partijiet interessati jridu jindikaw isimhom, l-indirizz, in-numru tat-telefon u indirizz tal-posta elettronika validu u għandhom jiżguraw li l-indirizz elettroniku pprovdut ikun indirizz elettroniku tan-negozju uffiċjali li jiffunzjona u li jiġi kkonsultat kuljum. Ladarba d-dettalji ta' kuntatt ikunu stabbiliti, il-Kummissjoni tikkomunika mal-partijiet interessati permezz tal-posta elettronika biss, sakemm dawn ma jitolbux speċifikament li d-dokumenti kollha mill-Kummissjoni jintbagħtu b'mezz ieħor ta' komunikazzjoni jew sakemm in-natura tad-dokument li għandu jintbagħat ma jkunx jeħtieġ l-użu ta' posta rreġistrata. Għal aktar regoli u informazzjoni dwar il-korrispondenza mal-Kummissjoni inklużi l-prinċipji li japplikaw għas-sottomissjonijiet bil-posta elettronika, il-partijiet interessati għandhom jikkonsultaw l-istruzzjonijiet ta' komunikazzjoni mal-partijiet interessati msemmija hawn fuq. L-indirizz tal-Kummissjoni għall-korrispondenza: F'każijiet fejn xi parti interessata tirrifjuta l-aċċess għall-informazzjoni meħtieġa jew ma tipprovdihiex fit-termini preskrittivi stipulati, jew tfixkel b'mod sinifikanti l-investigazzjoni, is-sejbiet, sew jekk pożittivi kif ukoll jekk negattivi, jistgħu jsiru abbażi tal-fatti disponibbli, skont l-Artikolu 18 tar-Regolament bażiku. Jekk jinstab li xi parti interessata tkun tat informazzjoni falza jew qarrieqa, l-informazzjoni tista' tiġi injorata, u jistgħu jintużaw il-fatti disponibbli. Jekk parti interessata ma tikkooperax jew tikkoopera parzjalment biss, u r-riżultati huma għalhekk imsejsa fuq fatti disponibbli konformi mal-Artikolu 18 tar-Regolament bażiku, ir-riżultat jista' jkun anqas favorevoli għal dik il-parti milli kieku tkun ikkkooperat. Nuqqas li tingħata risposta komputerizzata m' għandhiex titqies li tikkostitwixxi non-koperazzjoni, sakemm dik il-parti nteressata turi li meta tagħti r-risposta kif mitlub dan jirriżulta f' piż żejjed mhux raġonevoli jew spiża addizzjonali mhux raġonevoli. Il-parti interessata għandha tikkuntattja lill-Kummissjoni minnufih. Il-partijiet interessati jistgħu jitolbu l-intervent tal-Uffiċjal tas-Seduta fi proċedimenti kummerċjali. L-Uffiċjal tas-Seduta jagħmilha ta' medjatur bejn il-partijiet interessati u s-servizzi ta' investigazzjoni tal-Kummissjoni. L-Uffiċjal tas-Seduta jirrieżamina t-talbiet għall-aċċess għall-fajl, it-tilwim dwar il-kunfidenzjalità tad-dokumenti, it-talbiet għal estensjoni tat-termini preskrittivi u t-talbiet għas-smigħ minn partijiet terzi. L-Uffiċjal tas-Seduta jista' jorganizza seduta ta' smigħ ma' parti interessata individwali u jagħmilha ta' medjatur sabiex jiżgura li d-drittijiet tad-difiża tal-partijiet interessati jkunu qed jitħaddmu b'mod sħiħ. L-Uffiċjal tas-Seduta se jagħti wkoll opportunitajiet biex isir smigħ li jinvolvi lill-partijiet u li jippermetti li jiġu ppreżentati fehmiet differenti u li jitressqu argumenti kuntrarji dwar kwistjonijiet li jirrigwardaw, fost l-oħrajn, il-probabbiltà ta' kontinwazzjoni jew rikorrenza ta' dumping u l-ħsara. Għal aktar informazzjoni u għad-dettalji ta' kuntatt, il-partijiet interessati jistgħu jikkonsultaw il-paġni web tal-Uffiċjal tas-Seduta fuq il-websajt tad-DĠ Kummerċ: Billi dan ir-rieżami ta' skadenza qed jingħata bidu f'konformità mad-dispożizzjonijiet tal-Artikolu 11(2) tar-Regolament bażiku, is-sejbiet tiegħu mhux se jwasslu biex il-miżuri eżistenti jiġu emendati iżda biex dawn il-miżuri jitħassru jew jinżammu skont l-Artikolu 11(6) tar-Regolament bażiku. Jekk xi parti interessata tqis li jkun iġġustifikat li jsir rieżami tal-miżuri, sabiex ikun possibbli li l-miżuri jiġu emendati, din il-parti tista' titlob li jsir rieżami skont l-Artikolu 11(3) tar-Regolament bażiku. Il-partijiet li jixtiequ jitolbu għal rieżami ta' dan it-tip, li jsir indipendentement mir-rieżami ta' skadenza msemmi f'din in-Notifika, jistgħu jikkuntattjaw lill-Kummissjoni fl-indirizz mogħti hawn fuq. Idrofluworokarburi tfisser sustanzi elenkati fit-taqsima 1 tal-Anness I tar-Regolament, jew taħlitiet li fihom kwalunkwe waħda minn dawn is-sustanzi: Kull tqegħid fis-suq ta' dawn is-sustanzi, ħlief għall-użi elenkati fil-punti (a) sa (e) tal-Artikolu 15(2) tar-Regolament, jeħtieġ li jitqies fis-sistema ta' kwota stabbilita fl-Artikoli 15 u 16 tar-Regolament. Barra minn hekk, it-tqegħid fis-suq tal-idrofluworokarburi minn kull impriża huwa suġġett għal limiti kwantitattivi. Il-Kummissjoni talloka kwoti għall-impriżi elenkati fil-punti 1 a) u b) ta' dan l-Avviż. Intrapriżi ta' dan it-tip jiġu allokati kwota mill-Kummissjoni għall-2016 f'konformità mal-Artikolu 16(1) u (5), u mal-Annessi V u VI tar-Regolament. B'hekk l-impriżi jirċievu 89 % ta' 93 % tal-valur ta' referenza tagħhom speċifikat fid-Deċiżjoni ta' Implimentazzjoni 2014/774/UE bħala l-kwota tagħhom għall-2016. Abbażi ta' dawn id-dikjarazzjonijiet, il-Kummissjoni tista' talloka aktar kwoti lil dawn l-impriżi, jekk disponibbli, skont l-Artikolu 16(4) u skont l-Annessi V u VI tar-Regolament. Il-Kummissjoni għandha tinforma lill-impriżi dwar it-total tal-kwoti allokati għall-2016 permezz tar-reġistru HFC. Id-"dikjarazzjoni dwar kwantitajiet antiċipati addizzjonali" minnha nnifisha ma tagħti l-ebda dritt għat-tqegħid fis-suq ta' idrofluworokarburi addizzjonali fl-2016 li jaqbżu l-kwota allokata fuq il-bażi tal-valur ta' referenza. Kull impriża li fl-2016 tkun tixtieq tqiegħed l-idrofluworokarburi fis-suq tal-Unjoni għandha issegwi l-proċedura deskritta fil-punti 13 sa 18 ta' dan l-Avviż. Abbażi ta' dawn id-dikjarazzjonijiet, il-Kummissjoni tista' talloka aktar kwoti lil dawn l-impriżi, jekk disponibbli, skont l-Artikolu 16(2) u 16(5) u skont l-Annessi V u VI tar-Regolament. Il-Kummissjoni se tinforma lill-impriżi dwar it-total ta' kwoti allokati għall-2016 permezz tar-Reġistru HFC. Ir-reġistrazzjoni fir-Reġistru HFC u/jew id-"dikjarazzjoni dwar il-ħsieb li jitqiegħdu l-idrofluworokarburi fis-suq fl-2016" weħidha ma tagħti l-ebda dritt għat-tqegħid tal-idrofluworokarburi fis-suq fl-2016. Fil-verżjonijiet lingwistiċi kollha: Fil-paġna 9, il-punt 3.2, paragrafu 7: "fil-ħaxix li jkun għadu kemm jinqata' u l-ġewż" "fil-ħaxix li jkun għadu kemm jinqata' u/jew il-ġewż"